作者:李白
標題:酬王補闕惠翼莊廟宋丞泚贈別
內容:學道三千春，自言羲和人。軒蓋宛若夢，雲松長相親。偶將二公合，複與三山鄰。喜結海上契，自為天外賓。鸞翮我先鎩，龍性君莫馴。樸散不尚古，時訛皆失真。勿踏荒溪坡，朅來浩然津。薜帶何辭楚，桃源堪避秦。世迫且離別，心在期隱淪。酬贈非炯誡，永言銘佩紳。